Daar is so ŉ tikseltjie geskiedenis wat maak dat die Springbokafrigter, Rassie Erasmus, nie te gerus moet wees oor die twee wedstryde in vanjaar se Rugbykampioenskap teen Argentinië nie.
Suid-Afrika en Argentinië is in dieselfde sinkende bootjie wat hul té ambisieuse kiesbeleid ten opsigte van oorsese spelers vir hul nasionale spanne betref.
Die Suid-Afrikaanse spanne het in die dae van die Super12- en Super15-reeks gekla oor die onregverdigheid om vir tot vier wedstryde van die huis te wees en langer vlugte na Australasië te onderneem as die Nieu-Seelanders en die Aussies.